Marietta, Georgia

An Marietta sarong siyudad sa, asin iyo an sentro kan Cobb County, Georgia, Estados Unidos. Sa 2010 na sensus, an populasyon kan siyudad nag'abot 56,579. An piggagaom na bilang kan populasyon sa 2019 maabot sa 60,867, na ini magigin nang pinakadakulang suburb kan Atlanta. An Marietta iyo an ikaapat na pinakadakulang siyudad sa mga prinsipal na mga syudad kan metropolitan area kan Atlanta.

Historya
Etimolohiya
An ginikanan kan pangaran kaini dai masyerto. Pigtutubod na ini ipigngaran ki Mary Cobb, an agom kan senador nin Estados Unidos na si Thomas Willis Cobb na alabes saro man nagin huwes. An county ipig'ngaran ki Cobb.

Pinakaamay na nagbaranwa
An mga enot na nagbaranwa igdi nagturugdok nin mga harong sa banwaan nin Cherokee nin Big Shanty (ngonyan Kennesaw) bago kan taon 1824. An enot na solar ikinurit kan 1833. Siring sa kadaklan na mga banwaan, an Marietta igwang pormang inabang na sentro (Marietta Square) sa katahawan kun saen igwang nakatugdok na courthouse. An  Asamblea Heneral nin Georgia legalmente minidbid an komunidad kan Desyembre 19, 1834.

Tinugdok kan 1838, an Oakton House iyo an pinakagurang na residensya na daing-putol estaran sa Marietta. An orihinal na tambobong, gatasan na payag, paagonan asin mismong harong hanggan ngonyan yaon pa. An mga hardin yaon pa an mga sangki' parterre poon pa kan 1870s. An Oakton iyo an kwartel ni Major General Loring durante kan Batalya sa Bukid Kennesaw kan 1864.

An Marietta napili na sentro kan Western and Atlantic Railroad asin bunga kaini an negosyo guminantad na gayo. Kan 1838, ilinatag na mga riles amhinanan kan siyudad. Kan 1840, nagdiringkilan mga politiko asin an konstruksyon napondo ngona, alagad kan 1842, su bagong namamayo ipig'isog an sentro kan perokaril sa lugar na ngonyan iyo na an Atlanta. Kan 1850, an perokaril nagpoon nang operasyon asin ta Marietta nakapahat man kan darang prosperidad.

An negosyante asin politikong si John Glover nag'abot kan 1848. Sarong popular na persona, si Glover naelihir na alkalde kan an Marietta magin inkorporadong syudad kan 1852. Saro pang residenteng amay nagbanwa igdi iyo si Carey Cox, sarong doktor, na nag'imbento nin "water cure" na iyo an nagganyat sa dakul na mga turista na magdarayo sa lugar na ini. An Cobb County Medical Society binibisto siyang iyo an pinakaenot na doktor sa Cobb County.

An Georgia Military Institute itinugdok kan 1851 asin an enot na bangko nagbukas kan 1855. Durante kan mga 1850, mga nangyaring kasulo natomtom an dakulang parte kan siyudad sa laog nin tolong magkasuway na mga insidente.

Toltolan

Kategorya:Mga siyudad sa Georgia (Estados Unidos)
Kategorya:Mga siyudad sa Cobb County, Georgia